**Poem, a doua variantă**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Există o pasăre singură,

Există o pasăre

Care cântă sus până când

Mamă devine şi piere.

Există nişte pui singuratici,

Există, o, nişte pui

Care ţipă sus până când

Mama le-nvie.

Există un cuib somnambul,

Există un cuib

Care umblă noaptea

Pe marginea crengii şi-a frunzei.

Există o iarbă ce-ajunge la cuib,

Există o limpede iarbă,

Cu ea copii şi pasărea-mamă

Se spală pe ochi dimineaţa.